Πυρκαγιές στο τροπικό δάσος του Αμαζονίου (2019)

Οι πυρκαγιές στο τροπικό δάσος του Αμαζονίου του 2019 είναι μια σειρά από χιλιάδες πυρκαγιές που έχουν λάβει χώρα στο τροπικό δάσος του Αμαζονίου το 2019. Το μεγαλύτερο μέρος των πυρκαγιών λαμβάνουν χώρα στο τμήμα του δάσους της Βραζιλίας. Γειτονικές χώρες, όπως η Βολιβία, το Περού και η Παραγουάη έχουν επίσης αναφέρει πυρκαγιές στα εδάφη τους.

μικρογραφία|340px|Χάρτης που δείχνει τις πυρκαγιές στο τροπικό δάσος του Αμαζονίου από τον Ιούλιο εώς τον Οκτώβριο του 2019
Οι πυρκαγιές τράβηξαν την προσοχή της επιστημονικής και διεθνούς κοινότητας τον Ιούλιο και τον Αύγουστο του 2019, αφότου το Εθνικό Ινστιτούτο Διαστημικής Έρευνας (Instituto Nacional de Pesquisas Espaciais, INPE) δημοσίευσε στατιστικά στοιχεία που βασίζονται σε δορυφορικές παρατηρήσεις και τεκμηρίωναν τουλάχιστον 75.336 πυρκαγιές στη χώρα την περίοδο 1ης Ιανουαρίου-23ης Αυγούστου 2019. Στο ίδιο διάστημα πάνω από 40.000 από αυτές τις πυρκαγιές έλαβαν χώρα στο τροπικό δάσος του Αμαζονίου, ο μεγαλύτερος αριθμός από τότε που ξεκίνησε η συλλογή δεδομένων το 2013.

Στις 20 Αυγούστου, οι πυρκαγιές κατέκαιαν δασικές εκτάσεις στις πολιτείες Αμαζόνας, Ροντόνια, Μάτο Γκρόσο και Παρά. Οι πολιτείες Αμαζόνας και Άκρε κήρυξαν κατάσταση έκτακτης ανάγκης ως απάντηση στις πυρκαγιές.

Οι εμπειρογνώμονες συνδέουν τις πυρκαγιές με εμπρησμούς που λαμβάνουν χώρα με σκοπό την εκκαθάριση της γης, προκειμένου να χρησιμοποιηθεί για κατασκευή κτιρίων ή να στηρίξει την κτηνοτροφία και τις εξαγωγές της Βραζιλίας, όπως το βόειο κρέας. Η Βραζιλία λάμβανε μέτρα από το 2004 για να μειώσει την αποψίλωση του Αμαζονίου, αλλά η μεγάλη αύξηση στον αριθμό των πυρκαγιών ανησυχεί τους ειδικούς λόγω της σημασίας της λεκάνης του Αμαζονίου στο μετριασμό της κλιματικής αλλαγής. Επιπλέον, οι τακτικές εμπρησμών μπορεί να απειλήσουν τις προστατευόμενες γαίες των αυτοχθόνων φυλών στο δάσος του Αμαζονίου.With contributions by Mauro Toledo Rodrigues

Οι πυρκαγιές αποτέλεσαν αντικείμενο ευρείας κριτικής προς την κυβέρνηση της Βραζιλίας, ιδιαίτερα από περιβαλλοντικές ΜΚΟ και τη κυβέρνηση της Γαλλίας, η οποία συνορεύει με τη Βραζιλία λόγω της Γαλλικής Γουιάνας.BFMTV - Incendies en Amazonie: Bolsonaro accuse Macron d'avoir une "mentalité colonialiste", l'Elysée répond - 23/08/2019 - « La France est légitime en s'exprimant sur l'Amazonie car c'est un pays amazonien » ... « La Guyane a une frontière avec le Brésil et une partie de l’Amazonie est sur son territoire. »French Minister for Overseas Answer to Jair Bolsonaro - La plus grande frontière terrestre de la France se partage avec le Brésil. La France est un pays amazonien. La forêt amazonienne, ce patrimoine écologique universel, dépasse les frontières des hommes. Nous avons le devoir d'agir, Monsieur Bolsonaro.Le Monde - Emmanuel Macron assure le chef amazonien Raoni du soutien de la France - 16/5/2019 - « En tant que pays amazonien » avec la Guyane, « la France est naturellement engagée dans la lutte contre la déforestation » et « défend les droits des autochtones, notamment en tant qu’acteurs essentiels de la préservation des forêts et de la biodiversité, et par conséquent engagés dans la lutte contre les dérèglements climatiques » Ως παράγοντας για την πρόκληση των πυρκαγιών θεωρούνται οι πολιτικές του προέδρου Ζαΐχ Μπολσονάρου οι οποίες έχουν αποδυναμώσει την προστασία του τροπικού δάσους. Ο Μπολσονάρου και οι υπουργοί του απάντησαν ότι η αποψίλωση των δασών είναι αναγκαία για την ανοικοδόμηση της οικονομίας της Βραζιλίας. Επίσης δήλωσαν ότι τα δεδομένα της διαστημικής υπηρεσίας είναι λανθασμένα ως μέρος καμπάνιας παραπληροφόρησης εναντίον της κυβέρνησής του.

 Παραπομπές 

Κατηγορία:Σελίδες με πηγές CS1 στα Πορτογαλικά (pt)
Κατηγορία:2019
Κατηγορία:Πυρκαγιές
Κατηγορία:Αμαζόνιος